《吊五妃巡》
清代·六十七

东风骀荡天气清，载驰骢马春巡行。刺桐花底林投畔，森然古巡何峥嵘。

路旁老人为余泣，当年一线存前明。天兵既克澎湖岛，维时台海五烈皆捐生。

至今坏土都无恙，谁为守护劳山精。云封马鬣连衰草，四围怪石争纵横。

时闻鬼母悲啼苦，想见仙娥笑语声。岁岁里民寒食节，椒浆频奠陈香羹。

满目荒凉已感叹，更听此语尤伤情。有明岁晚多节义，樵夫渔父甘遭烹。

岛屿最后昭英烈，顽廉懦立蛮妇贞。田横从死五百皆壮士，吁嗟乎，五妃巾帼真堪旌。

作者简介：满洲人，字居鲁。由中书历官给事中。曾出巡台湾。有《游外诗草》、《台阳杂咏》、《台海番社播风图考》。